Prosopocoilus forficula

Prosopocoilus forficula er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor til stor (hannene 29-74 millimeter), kraftig, halvblank, mørkbrun hjortebille. Store hanner har lange, kraftige kjever som har en eller to tenner ved roten og noen små tenner i spissen. Mindre hanner har gjerne korte, knivformede mandibler. Hodet er stort og bredt, uten påfallende kjøler eller knøler, pannen foran bredt U-formet innbuktet. Antennene har en tre-leddet vifte. Pronotum er betydelig bredere enn langt, rundet. Dekkvingene er mørkt rødbrune. Undersiden er samme farge som oversiden. Hunnen er mindre og mer oval enn hannen, uten forstørrede kjever, blank og svart.

Levevis 
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse 
Arten er utbredt i det nordlige Vietnam og det sørlige Kina inkludert Hainan og Taiwan.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prosopocoilus Westwood, 1845
 Underslekten Prosopocoilus (i snever forstand)
 Prosopocoilus forficula (Thomson, 1856)
 Prosopocoilus forficula austerus (De Lisle, 1967) - Taiwan
 Prosopocoilus forficula forficula (Thomson, 1856) - sørlige Kina
 Prosopocoilus forficula hainanensis Schenk, 1999 - Hainan
 Prosopocoilus forficula nakamurai Mizunuma, 1994 - Vietnam

Eksterne lenker 
 Bildegalleri over slekten (preparerte eksemplarer)
 Bildegalleri
 
 

Hjortebiller
Biller formelt beskrevet i 1856
Dyr formelt beskrevet av James Thomson
Vietnams insekter
Kinas insekter
Taiwans insekter